Na temelju članka 104. stavka 1. i stavka 4. Zakona o komunalnom gospodarstvu („Narodne novine“ broj 68/18, 110/18 i 32/20) i članka 30. Statuta Općine Brestovac („Službeni glasnik Općine Brestovac“ broj 3/2021) Općinsko vijeće Općine Brestovac na \_\_. sjednici održanoj dana \_\_. \_\_\_\_ 2022. godine, donosi

**ODLUKU**

**o izmjenama i dopunama Odluke o komunalnom redu**

Članak 1.

U Odluci o komunalnom redu („Službeni glasnik Općine Brestovac“ broj 6/2019 – u daljnjem tekstu: Odluka) iza članka 97. Odluke, dodaje se nova glava 9. i članak 97.a koji glase:

 „9. MJERE ZA OSIGURANJE MOGUĆNOSTI KORIŠTENJA POVRŠINA JAVNE NAMJENE NA NAČIN KOJI OMOGUĆAVA KRETANJE OSOBA S POSEBNIM POTREBAMA

Članak 97.a

Komunikacija na površinama javne namjene, a naročito na javnoprometnim površinama mora biti izvedena na način da se omogući pristup osobama s posebnim potrebama, odnosno na način da sukladno pozitivnim propisima budu uklonjene arhitektonske barijere.

Na svim parkiralištima mora biti osiguran dovoljan broj parkirnih mjesta za osobe s invaliditetom sukladno pozitivnim zakonskim propisima.

Uređaji javne namjene moraju biti, ako je to moguće, postavljeni na način da ih mogu koristiti osobe s posebnim potrebama.“.

Dosadašnje glave 9., 10. i 11. Odluke postaju glave 10.,11. i 12. Odluke.

Članak 4.

Ova Odluka stupa na snagu osmog dana od dana objave u "Službenom glasniku Općine Brestovac“.

KLASA:

URBROJ:

U Brestovcu 2022. godine

 PREDSJEDNIK OPĆINSKOG VIJEĆA

 Tomo Vrhovac

**Obrazloženje**
Odluke o izmjenama i dopunama Odluke o komunalnom redu

Općinsko vijeće Općine Brestovac je na 19. sjednici održanoj 17.rujna 2019. godine donijelo Odluku o komunalnom redu, a koja je objavljena u Službenom glasniku Općine Brestovac broj 6/2019.

Prema odredbi članka 104. Zakona o komunalnom gospodarstvu („Narodne novine“ broj 68/18, 110/18, 32/20) Odlukom predstavničkog tijela mora se osigurati mogućnost korištenja površina javne namjene na način koji omogućava kretanje osoba s posebnim potrebama.

Državni ured za reviziju je po obavljenoj reviziji učinkovitosti upravljanja komunalnom infrastrukturom u jedinicama lokalne samouprave na području Požeško-slavonske županije dana 4. studenog 2021. godine dostavio Izvješće o obavljenoj reviziji u kojem je naložio Općini Brestovac Odlukom o komunalnom redu osigurati mogućnost korištenja površina javne namjene na način koji omogućava kretanje osoba s posebnim potrebama, pa stoga predmetna izmjena i dopuna Odluke o komunalnom redu predstavlja usklađenje sa zakonskim odredbama i nalazom revizije.

S obzirom na prednje iznijeto predlaže se donošenje Odluke o izmjenama i dopunama Odluke o komunalnom redu.

 Općinski načelnik

 Zdravko Mandić